
	LĒMUMS	
Ādažos, Ādažu novadā

2026. gada 27. augustā 								  Nr. 330

[bookmark: _Hlk131065019]Par grozījumu Ādažu novada pašvaldības domes 2022. gada 25. maija lēmumā “Par maksas pakalpojumu cenrāža apstiprināšanu dienas aprūpes un rehabilitācijas centra “Ādažu Ūdensroze” pakalpojumiem”

[bookmark: _Hlk116483201]Ādažu novada pašvaldības dome ar 2022. gada 25. maija lēmumu Nr. 233 “Par maksas pakalpojumu cenrāža apstiprināšanu dienas aprūpes un rehabilitācijas centra “Ādažu Ūdensroze” pakalpojumiem” apstiprināja dienas aprūpes un rehabilitācijas centra (turpmāk – DAC) “Ādažu Ūdensroze” sniegto maksas pakalpojumu cenu.
Eiropas Savienības fonda projekta ietvaros pašvaldība izveidoja DAC “Ādažu Ūdensroze” specializētās darbnīcas Garā iela 20, Carnikavā, Ādažu novadā. DAC specializētās darbnīcas ir reģistrētas sociālo pakalpojumu sniedzēju reģistrā.
[bookmark: _Hlk188543064]DAC specializētās darbnīcas Garā iela 20, Carnikavā, tiek organizētas mājturības un rokdarbu nodarbības, kur ir speciāli pielāgotas darba vietas un tiek nodrošināts speciālistu atbalsts personām ar garīga rakstura traucējumiem darbspējīgajā vecumā. Klientiem ir iespēja iegūt darba pieredzi, darba tirgum nepieciešamās prasmes un iemaņas. Ikdienas nodarbinātības pasākumi tiek organizēti atbilstoši klientu fiziskajām un garīgajām spējām, interesēm un vecumam, tādējādi, nodrošinot sociālo integrāciju, veicinot prasmju apguvi noteiktām darba prasmēm.
Lai lietderīgi izmantotu pašvaldības resursus, specializēto darbnīcu pakalpojumus var piedāvāt personām ar garīga rakstura traucējumiem arī no citiem novadiem gadījumos, ja pakalpojumu saņemšanai ir pieejamas brīvas vietas. 
[bookmark: _Hlk103338836]Pamatojoties uz Pašvaldību likuma 4. panta pirmās daļas 9. punktu un 10. panta otrās daļas 2.  punkta d) apakšpunktu, Labklājības ministrijas 2023.gada 20.marta NR/ESSF rīkojuma “Par vienības izmaksu metodikas “Eiropas Sociālā fonda darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” sabiedrībā balstītu sociālo pakalpojumu vienības izmaksu aprēķina un piemērošanas metodika” apstiprināšanu” piektās daļas 5., 13.punktu, kā arī domes Finanšu komitejas 19.08.2026. atzinumu, Ādažu novada pašvaldības dome
NOLEMJ:
1. [bookmark: _Hlk116483544]Izdarīt grozījumu Ādažu novada pašvaldības domes 2022. gada 25. maija lēmuma Nr.233 “Par maksas pakalpojumu cenrāža apstiprināšanu dienas aprūpes un rehabilitācijas centra “Ādažu Ūdensroze” pakalpojumiem” pielikumā “Dienas aprūpes un rehabilitācijas centra “Ādažu Ūdensroze” maksas pakalpojumu cenrādis”, papildinot to ar jaunu 1.1  punktu:
	Nr.
p.k.
	Pakalpojuma nosaukums
	Daudz.
	Cena (euro)

	Norēķinu kārtība

	1.1
	Specializēto darbnīcu pakalpojums pilngadīgām personām ar GRT 
	1 persona
dienā
	28,45
	Saskaņā ar rēķinu,
bezskaidras naudas norēķins


2. Grozījums stājas spēkā 2026. gada 1. septembri.
3. Ādažu novada sociālā dienesta vadītājai veikt lēmuma izpildes kontroli.



Pašvaldības domes priekšsēdētājs							G. Miglāns

